*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*140. számú előterjesztés*

Bátaszék Város Önkormányzat Képviselő-testületének 2025. június 25-én,

16 órakor megtartandó ülésére

*A városi óvoda 9 csoportszobályának klimatizálásához szükséges döntések meghozatala*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet  jegyző**Pénzügyileg ellenőrizte:** Keresztes Katalin pénzügyi irodavezető**Tárgyalja:**PG Bizottság: 2025. 06. 24. |

# Tisztelt Képviselő-testület!

A Képviselő-testület 2025. május 28-án megtartott ülésén (119.sz. előterjesztés) döntött arról, hogy a városi óvoda klimatizálása I. üteméhez forrást biztosít 2.700.000,- Ft keretösszeggel.

Továbbá a testületi döntésnek megfelelően a közérdekű kötelezettség-vállalás szervezése is megindításra került az adománygyűjtés érdekében.

Az adománygyűjtés közzétételét követően több állampolgári megkeresés/jelzés történt arra vonatkozóan, hogy minden óvodai csoport szobáját (9db) el kellene látni klíma berendezéssel.

A 4 db berendezés elhelyezésére beszerzési eljárás került lefolytatásra. Látva az új igényeket, ez az eljárás eredménytelen lett.

Új ajánlattételre szóló felhívás került kiküldésre négy vállalkozónak, melynek tárgya:

„Bátaszéki Mikrotérségi Óvoda, Bölcsőde és Konyha (7140 Bátaszék, Hunyadi u. 44/a.) óvoda épület klimatizálása I. ütem”.

Mennyisége:

Az épület

- déli oldalán lévő 4 db csoport szobában 4 db split klíma felszerelése

- keleti oldalán 3 db csoport szobában 3 db split klíma felszerelése

- nyugati oldalán 2 db csoport szobában 2 db split klíma felszerelése villamos hálózat kiépítése nélkül. A klíma berendezések működéséhez biztosítandó villamoshálózat építését az önkormányzat más vállalkozótól rendeli meg.

1 db klímával hűtendő helyiség alapterülete 50,4 m2, belmagassága 3,0 m. Mind a 9 helyiség paraméterei azonosak.

Kültéri egységek falra szerelendők.

Energiaosztály: A+++

Huzatmentes működés.

A szavatossági időről a felolvasó lapon nyilatkozni kell (pl.: 3+7 év).

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: SP Épületgépészeti és Hűtéstechnikai Kft.

Az ajánlattevő lakóhelye/székhelye: 7140 Bátaszék, Perczel utca 17.

Ajánlati ár: bruttó 5.275.802, - Ft.

1. Az ajánlattevő neve: Bát-Klíma Szolgáltató Kft.

Az ajánlattevő lakóhelye/székhelye: 7140 Bátaszék, Dolina utca 7.

Ajánlati ár: bruttó 4.583.430, - Ft.

Ajánlati ár: bruttó 4.457.700, - Ft.

1. Az ajánlattevő neve: Deák Zoltán e.v.

Az ajánlattevő lakóhelye/székhelye: 7045 Györköny, Fő u.99.

Ajánlati ár: bruttó 6.846.536, - Ft.

|  |  |  |  |  |
| --- | --- | --- | --- | --- |
|  | **Ajánlati ár 9 db készülék** **(bruttó)** | **Szavatosság (év)** | **Típus** | **Teljesítmény (kW)** |
| SP Épületgépészeti és Hűtéstechnikai Korlátolt Felelősségű Társaság | 5 275 802 Ft | 3+7 | AUX ASW | 5,4 |
| Bát-Klíma Szolgáltató Korlátolt Felelősségű Társaság | 4 583 430 Ft | 3+7 | AUX ASW | 5,4 |
| Bát-Klíma Szolgáltató Korlátolt Felelősségű Társaság | 4 457 700 Ft | 3+3 | Fisher | 5,1 |
| Deák Zoltán e.v. | 6 846 536 Ft | 3 | Daikin | 5,0 |

A hosszabb szavatossági idő és a nagyobb teljesítmény miatt a Bát-Klíma Szolgáltató Kft. AUX ASW típusú berendezését javasoljuk kiépítésre.

Javasoljuk Bát-Klíma Szolgáltató Kft. (7140 Bátaszék, Dolina utca 7.) a szerződés megkötését összesen bruttó 4 583 430,- Ft összeggel.

*(Ajánlattételi határidőn túl a Bát-Klíma Szolgáltató Kft. jelezte, hogy az általunk előírt paramétereknek megfelelő* [***Cascade CWH18NS Nordic Save***](https://www.arukereso.hu/klima-c3172/cascade/cwh18ns-nordic-save-p1135056871/)*típusú klímaberendezést is a rendelkezésünkre tud bocsátani nettó 295.000ft/db azaz bruttó 374.650 Ft/db áron, amely bruttó 4.229.100 Ft bekerülési költséget jelentene.)*

A villanyszerelési munkák díja érintésvédelmi jegyzőkönyv készítésével együtt bruttó 800.000,-Ft összeget tesznek ki. Az óvoda épület építésekor villanyszerelő alvállalkozóként közreműködő vállalkozóval kívánjuk a kivitelezési szerződést megkötni.

Bátaszék Város Önkormányzat Képviselő-testülete 128/2025.(V.28.) önkormányzati határozatával 2.700.000,- Ft keretösszeget biztosított 4 db berendezés elhelyezésre.

A 9 db berendezés felszerelésére összesen 5 383 430,-Ft biztosítása szükséges. Így a már rendelkezésre álló forráson túl 2 683 430,-Ft szükséges keretösszegként meghatározni. E keretösszeg felhasználása csökken az adománygyűjtésből befolyt támogatási összeggel.

Az előterjesztés készítésekor az adománygyűjtési akció keretében rendelkezésre álló támogatás összege 1 225 000,-Ft és további befizetések is várhatóak, így maximum 1 458 430,-Ft további forrást kellene biztosítani az általános tartalék keret terhére.

**H a t á r o z a t i j a v a s l a t :**

**A Bátaszéki Mikrotérségi Óvoda, Bölcsőde és Konyha óvoda épület 9 csoportszobályának klímatizálás megvalósításához kapcsolódó döntések**

Bátaszék Város Önkormányzatának Képviselő-testülete figyelemmel a 128/2025.(V.28.) önkormányzatára;

1. egyetért további 5 db csoportszobában klímaberendezés elhelyezésével
2. a 9 db klímaberendezés kivitelezési feladatok elvégzésével a legalacsonyabb ajánlati árat tevő Bát-Klíma Szolgáltató Kft.-t (7140 Bátaszék, Dolina utca 7.) bízza meg 4 583 430,-Ft vállalkozási díjjal;
3. a klimatizálási feladat megvalósításához a 128/2025.(V.28.) önkormányzati határozatában biztosított keretösszegen túl az e célra meghirdetett adománygyűjtési akcióra befizetett adományösszeget további maximum bruttó 1 458 430,- Ft összeget az önkormányzat 2025. évi költségvetésének általános tartalékkerete terhére biztosítja,
4. felhatalmazza a város polgármesterét a feladat ellátására vonatkozó szerződések aláírására.

*Határidő:* 2025. július 15.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Bát-Klíma Szolgáltató Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár